

LDS – Pasientskjema – krav om sperring av pasientjournal

Lovisenberg Diakonale sykehus benytter elektronisk pasientjournal. Det følger av pasient- og brukerrettighetsloven § 5-3 at du kan motsette deg utlevering av pasientjournal eller opplysninger i pasientjournal. Dette kalles å sperre journalen. Dersom du ønsker at din journal skal sperres ønsker vi at du henvender deg skriftlig til sykehuset ved å sende inn dette skjemaet.

**Vær oppmerksom på at:**

* I enkelte situasjoner kan det være viktig for helsepersonell å ha tilgang til alle dine helseopplysninger for å kunne gi deg best mulig behandling. Sperring av journalen vil kunne medføre at helsepersonell ikke får tilgang til nødvendige og relevante helseopplysninger om deg, noe som særlig i en akuttsituasjon kan medføre fare for liv og helse. Vi ber om at du vurderer dette når du ber om sperring.
* Helsepersonell du velger å sperre for, får beskjed om at det finnes dokumenter i din sykehusjournal de ikke har tilgang til når de behandler deg neste gang.
* I helt spesielle situasjoner, hvor det vurderes å være fare for liv eller alvorlig helseskade, kan sperren du ber om bli opphevet.
* Hvis du har sperret ett eller flere dokumenter i sykehusjournalen din, blir de ikke tilgjengelige i din kjernejournal. Det betyr at heller ikke din fastlege, legevaktslege eller andre behandlere utenom sykehuset kan se dem.
* Hvis det bare er deling av journaldokumenter via Kjernejournal du vil sperre, kan du gjøre det på Helsenorge.no.
* Det kan ta noe tid fra du sender inn dette skjemaet til sperringen du ber om blir gjennomført.

Det kan hende du blir kontaktet av en behandler ved behandlingsstedet for en nærmere gjennomgang av hvilke dokumenter som skal sperres og konsekvensen av å sperre.

En journal kan sperres på to måter:

1. **Journalsperring,** hvis formålet er å sperre tilgang til ett eller flere journaldokumenter.
2. **Sperre pasientjournal for enkeltbruker(e),** hvis formålet er å sperre tilgangen for en eller flere brukere (ansatte) på sykehuset. Hele journalen vil bli sperret for enkeltbrukeren(e).
3. **Journalsperring**

Ett eller flere eksisterende dokumenter kan sperres for visning.

**Fremtidige dokumenter blir ikke automatisk sperret og må gis beskjed om hvis det er aktuelt.**

I akutte situasjoner kan denne sperren oppheves.

1. **Sperre journal for enkeltbruker(e)**

Hvis du ønsker å sperre journalen for innsyn for enkelte ansatte, brukes denne typen sperring. Dette stopper all tilgang til dine journaldokumenter for navngitte personer både tilbake, og frem i tid. Vær oppmerksom på at enkeltpersoner som ikke har tilgang til de sperrede delene av journalen, vil få informasjon om at det finnes dokumenter de ikke har tilgang til.

Du kan når som helst oppheve eller endre sperringen. Send skriftlig anmodning eller, dersom du er under behandling, ta kontakt med lege/annen behandler ved sykehuset.

**Skjemaet sendes til (eller leveres til din behandler):**

Lovisenberg Diakonale Sykehus

Postboks 4970 Nydalen

0440 Oslo

**Krav om sperring av pasientjournal**

Kravet gjelder følgende pasientjournal ved Lovisenberg Diakonale Sykehus

**Navn:**

**Fødselsnummer:**

**Telefonnummer jeg kan kontaktes på:**

**Sperringen skal gjelde for behandling ved:** (sett kryss)

|  |  |  |  |  |  |
| --- | --- | --- | --- | --- | --- |
|  | Senter for psykisk helse og rus |  | Nic Waals Institutt |  | Kirurgisk klinikk |
|  | Medisinsk klinikk |  | Hele journalen ved LDS |  |  |

Jeg har lest orienteringen over og er oppmerksom på at jeg kan kontaktes av behandlende lege/psykolog eller journalansvarlig for å få nærmere forklaring på hva dette vil innebære for meg.

Jeg ønsker at min journal skal sperres på følgende måte (velg ett av alternativene):

**1) Journalsperring**

Jeg ønsker at følgende dokumenter skal sperres (evt. alle dokumenter):

………………………………………………………………………………………………………………………………..

Sperringen kan avgrenses til tidsperiode eller et enkelt opphold/innleggelse:

Sperringen skal gjelde for dette tidsrommet: ……………………………………………………………………......

Jeg ønsker at følgende personer (ansatte ved Lovisenberg Diakonale Sykehus) skal ha tilgang til de sperrede dokumentene (det er en fordel at minst én person har tilgang til de sperrede dokumentene):

……………………………………………………………………………………………………………………………….

**2) Sperring for enkeltbruker(e) ved Lovisenberg Diakonale Sykehus:**

Jeg ønsker at følgende personer ikke skal ha tilgang til min pasientjournal:

……………………………………………………………………………………………………………………………….

Jeg er klar over at det er risiko forbundet med at helsepersonell, på grunn av sperringen av min journal, ikke får tilgang til relevant og nødvendige opplysninger om meg. Jeg vil selv ta konsekvensen av dette. Jeg er klar over at helsepersonell som åpner pasientjournalen, får informasjon om at deler av pasientjournalen er sperret. Jeg er også klar over at sperringen kan bli opphevet i en akutt situasjon.

Sted/dato:

……………………………………………..

Pasientens signatur

Original beholdes av pasient, Kopi av skjema vedlegges saken